Στις μέρες μας ο οποιοσδήποτε μπορεί να κατασκευάσει μόνος του μια ιστοσελίδα από την άνεση του σπιτιού του. Αυτό συμβαίνει γιατί υπάρχουν πλέον πολλά δωρεάν και επί πληρωμή sites κατασκευής ιστοσελίδων που είναι εύκολα στη χρήση και δεν απαιτούν γνώσεις προγραμματισμού. Αυτά είναι μια εξαιρετική λύση για άτομα που έχουν σκοπό να ασχολούνται με την ιστοσελίδα τους στον ελεύθερο χρόνο τους και δεν αναμένουν κάποιο άλλο όφελος πέρα από την προσωπική τους ευχαρίστηση.
Αντιθέτως, όσοι εξυπηρετούν επαγγελματικούς σκοπούς ή επιδιώκουν να μετατρέψουν το χόμπι τους σε επάγγελμα είναι καλύτερα να απευθυνθούν σε έναν έμπειρο προγραμματιστή με γνώσεις στον σχεδιασμό ιστοσελίδων. Γιατί; Πρώτον, θα τους γλιτώσει χρόνο, αφού δε θα χρειαστεί να χαραμίσουν ούτε λεπτό από τις δουλειές τους στην εξοικείωση με ένα εντελώς άγνωστο πρόγραμμα. Οι προγραμματιστικές γνώσεις ενός developer είναι ικανές να εγγυηθούν όχι απλά ένα επαγγελματικό τελικό αποτέλεσμα αλλά μια ιστοσελίδα που είναι κομμένη και ραμμένη στα μέτρα τους, καθώς μόνο ένας ειδικός στον τομέα μπορεί να επιτύχει υψηλού επιπέδου εξατομίκευση.
Οι web designers & developers της Lithos Digital εργάζονται για μικρές και μεγάλες επιχειρήσεις σε όλο τον κόσμο. Αυτό τους έχει εξοπλίσει με γνώσεις και τεχνικές, για να κατασκευάζουν καινοτόμες ιστοσελίδες που διακρίνονται για τις μοντέρνες λειτουργίες και τη σύγχρονη αισθητική τους.